बोले- लोग हमेशा उसे डार्क स्किन की याद दिलाते हैं, उसके वजन का मजाक बनाते हैं
Bollywood Actor Aayush Sharma Speaks About Wife Arpita Khan Trolled Over Her Weight And Skin Color. एक्टर आयुष शर्मा ने हाल ही में अपनी पत्नी अर्पिता खान शर्मा के बारे में बात की। इस दौरान उन्होंने उन ट्रोलर्स पर निशाना साधा जो उनकी पत्नी का मजाक बनाते हैं।
एक्टर आयुष शर्मा ने हाल ही में अपनी पत्नी अर्पिता खान शर्मा के बारे में बात की। इस दौरान उन्होंने उन ट्रोलर्स पर निशाना साधा जो उनकी पत्नी का मजाक बनाते हैं। आयुष ने कहा कि अपनी सांवली स्किन और वजन का मजाक बनने के बावजूद, अर्पिता अपने ऊपर गर्व महसूस करती हैं। वो अपनी शर्तों पर जिंदगी जीना चाहती हैं।
टेडएक्स प्लैटफॉर्म पर हाल ही में एक वीडियो सामने आया है, जिसमें आयुष ने बताया कि लोग उनकी पत्नी अर्पिता को एक पब्लिक फिगर होने की वजह निशाना बनाते हैं। जब भी वो ऑनलाइन कोई भी फोटो अपलोड करती हैं, तो लोग उनका मजाक बनाया करते हैं।
आयुष शर्मा ने ट्रोलर्स पर निशाना साधा
आयुष कहते हैं- ‘मेरी पत्नी को ज्यादा वजन होने के कारण लगातार ट्रोल किया जाता है। लोगों को लगता है कि वो अगर एक सेलिब्रिटी है, तो उसे इतना मोटा नहीं होना चाहिए। उसका रंग सांवला क्यों है? उसे एक सेलिब्रिटी की तरह ही कपड़े पहनने चाहिए। हर बार जब उसकी फोटो आती है, तो लोग उसे तुरंत उसकी डार्क स्किन की याद दिलाते हैं।’
कोई नहीं जानना चाहता कि आप एक इंसान के तौर पर कितने सुंदर हैं
आयुष आगे कहते हैं- 'आज सुंदरता आंतरिक नहीं रह गई है। कोई यह नहीं जानना चाहता कि आप एक इंसान के तौर पर कितने सुंदर हैं, लोग आपको सिर्फ बाहरी रूप से सुंदर देखना चाहते हैं। मुझे अपनी पत्नी पर गर्व है, क्योंकि वो अपनी स्किन के साथ कंफर्टेबल हैं और उन्होंने लोगों की ट्रोलिंग को अपने जीवन पर हावी नहीं होने दिया। वो जिंदगी को वैसे ही जीती हैं, जैसा वो चाहती हैं।'
खुद को सेलिब्रिटी नहीं मानती अर्पिता
आयुष ने आगे कहा- 'वो अक्सर अकेले में मुझसे कहती हैं कि मैं सेलिब्रिटी नहीं हूं, मैंने सेलिब्रिटी बनने के लिए कुछ नहीं किया है। मैं कभी भी कैमरे के सामने नहीं जाना चाहती। इसलिए मैं जो हूं, वही हूं। मैं जिंदगी को अपने हिसाब से जीना चाहती हूं।' बता दें कि अर्पिता और आयुष 2014 में शादी के बंधन में बंधे थे।
आयुष-अर्पिता ने होस्ट की थी ईद पार्टी
बता दें कि हाल ही में अर्पिता-आयुष ने ईद के मौके पर पार्टी होस्ट की थी। इस दौरान कटरीना, दिया मिर्जा, सोनाक्षी सिन्हा, अनिल कपूर, कंगना रनोट, सुनील शेट्टी, नेहा शर्मा, दिशा पाटनी समेत कई बॉलीवुड एक्टर्स इस ग्रैंड इवेंट का हिस्सा रहे थे।
